b'\n_START_ARTICLE_\nIntel 8088\n_START_PARAGRAPH_\nIntel 8088 ehk 8088 oli Inteli 16-bitiste registritega mikroprotsessor, mida esitleti 1979._NEWLINE_See erines 1978 kasutusele v\xc3\xb5etud protsessorist Intel 8086 ainult selle poolest, et juhtmete arvu v\xc3\xa4hendamiseks ning side v\xc3\xb5imaldamiseks 8-bitistele arvutitele m\xc3\xb5eldud seadmetega v\xc3\xa4hendati andmesiini laiust 16 bitilt 8-le bitile ning k\xc3\xa4suootej\xc3\xa4rjekorda (prefetch queue) l\xc3\xbchendati 6 bitilt 4 bitile._NEWLINE_Nii sai kasutada arvuti \xc3\xbclej\xc3\xa4\xc3\xa4nud riistvara jaoks odavamaid 8-bitiseid komponente, kuid seda kiiruse arvel. Seet\xc3\xb5ttu ei olnud 8088 traditsioonilistest 8-bitistest protsessoritest oluliselt kiirem. Siiski (v\xc3\xb5i just sellep\xc3\xa4rast) valis IBM selle IBM PC keskprotsessoriks.  IBM tahtis \xc3\xbchelt poolt oma miniarvutit reklaamida, teiselt poolt ei tahtnud ta konkureerida oma miniarvutitega. Peale selle sai \xc3\xbcle v\xc3\xb5tta komponente 1970ndate l\xc3\xb5pus v\xc3\xa4lj t\xc3\xb6\xc3\xb6tatud, kuid turul edutuks osutunud arvutilt Data Master, mille keskprotsessoril Intel 8085 oli 8-bitine andmesiin. IBM-i otsus 8088 kasuks pani aluse protsessorite perekonnale x86, kuigi paljud asjatundjad pidasid seda protsessorit pigem n\xc3\xb5rgaks ning kogu arhitektuuri v\xc3\xa4heperspektiivikaks._NEWLINE_n-MOP-transistoridega versiooni k\xc3\xb5rval pakuti ka komplementaarsete metalloksiid-pooljuhtidega versiooni  80C88.'